Document ID: 31993D0144

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Μαρτίου 1993 για ορισμένα μέτρα προστασίας έναντι των σολομών προελεύσεως Νορβηγίας
(93/144/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των αρχών που αφορούν την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και για τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την απόφαση 92/438/ΕΟΚ (2), και ιδίως το άρθρο 18,
την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των αρχών που αφορούν την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (3), όπως τροποποιήθηκε τελευταία από την απόφαση 92/438/ΕΟΚ, και ιδίως το άρθρο 19,
Εκτιμώντας:
ότι στη Νορβηγία ο σολομός μαστίζεται από τη λοιμώδη αναιμία- ότι η ασθένεια αυτή προκαλεί σημαντικές απώλειες στις εκτροφές σολομού του Ατλαντικού (Salmo salar) που προσβάλλεται από την ασθένεια αυτή και αποτελεί, μ' αυτό τον τρόπο, σοβαρό κίνδυνο για την υγεία των εν λόγω σολομών-
ότι ορισμένα κράτη μέλη ζήτησαν από την Επιτροπή, σύμφωνα με το άρθρο 18 παράγραφος 1 της οδηγίας 91/496/ΕΟΚ και το άρθρο 19 παράγραφος 1 της οδηγίας 90/675/ΕΟΚ, να λάβουν τα αναγκαία μέτρα για να αποφευχθεί η εισαγωγή της ασθένειας αυτής στην Κοινότητα-
ότι εμπειρογνώμονες της Κοινότητας πραγματοποίησαν αποστολή στη Νορβηγία για να εξετάσουν την κατάσταση και ποιες εγγυήσεις απαιτούνται για να αποτραπεί ο κίνδυνος εισαγωγής της λοιμώδους αναιμίας του σολομού στην Κοινότητα-
ότι η εισαγωγή στην Κοινότητα ζωντανών σολομών του Ατλαντικού προελεύσεως Νορβηγίας ή νεκρών μη απεντερωμένων συνεπάγεται κινδύνους εισόδου παθογόνων παραγόντων που προκαλούν τη λοιμώδη αναιμία του σολομού και, κατά συνέπεια, αυτή η εισαγωγή πρέπει να απαγορευτεί-
ότι οι ειδικοί όροι της παρούσας απόφασης πρέπει να εφαρμοστούν σύμφωνα με την εξέλιξη της ζωοϋγειονομικής κατάστασης στη Νορβηγία,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη απαγορεύουν την εισαγωγή ζωντανών ή νεκρών αλλά μη απεντερωμένων σολομών που ανήκουν στο είδος Salmo salar, καταγωγής Νορβηγίας.
Άρθρο 2
Τα κράτη μέλη τροποποιούν τα μέτρα που εφαρμόζουν στις συναλλαγές για να τα καταστήσουν σύμφωνα με την παρούσα απόφαση. Ενημερώνουν σχετικά δε απευθείας την Επιτροπή.
Άρθρο 3
Η απόφαση αυτή εφαρμόζεται έως τις 30 Απριλίου 1993.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 8 Μαρτίου 1993.

Labels: 3
18
6